CELEX: 32020D1726
Language: el
Date: 2020-09-14 00:00:00
Title: Απόφαση (ΚΕΠΠΑ) 2020/1726 του Συμβουλίου της 14ης Σεπτεμβρίου 2020 σχετικά με την υπογραφή και τη σύναψη, εξ ονόματος της Ένωσης, της συμφωνίας-πλαισίου μεταξύ της Ευρωπαϊκής Ένωσης και του Οργανισμού Ηνωμένων Εθνών για την παροχή αμοιβαίας στήριξης στο πλαίσιο των αντιστοίχων τους επιτόπιων αποστολών και επιχειρήσεων

19.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 389/1
               
            
         ΑΠΟΦΑΣΗ (ΚΕΠΠΑ) 2020/1726 ΤΟΥ ΣΥΜΒΟΥΛΙΟΥ
         της 14ης Σεπτεμβρίου 2020
         σχετικά με την υπογραφή και τη σύναψη, εξ ονόματος της Ένωσης, της συμφωνίας-πλαισίου μεταξύ της Ευρωπαϊκής Ένωσης και του Οργανισμού Ηνωμένων Εθνών για την παροχή αμοιβαίας στήριξης στο πλαίσιο των αντιστοίχων τους επιτόπιων αποστολών και επιχειρήσεων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 5 Μαρτίου 2015, το Συμβούλιο ενέκρινε την έναρξη διαπραγματεύσεων για τη σύναψη συμφωνίας-πλαίσιο συνεργασίας μεταξύ της Ευρωπαϊκής Ένωσης και του Οργανισμού Ηνωμένων Εθνών στο πλαίσιο των αντιστοίχων τους αποστολών και επιχειρήσεων.
                  
               
                     (2)
                  
                  
                     Διενεργήθηκαν διαπραγματεύσεις σχετικά με συμφωνία-πλαίσιο μεταξύ της Ευρωπαϊκής Ένωσης και του Οργανισμού Ηνωμένων Εθνών για την παροχή αμοιβαίας στήριξης στο πλαίσιο των αντιστοίχων τους επιτόπιων αποστολών και επιχειρήσεων (η «συμφωνία-πλαίσιο»).
                  
               
                     (3)
                  
                  
                     Η συμφωνία-πλαίσιο θα πρέπει να εγκριθεί εξ ονόματος της Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται, εξ ονόματος της Ένωσης, η συμφωνία-πλαίσιο μεταξύ της Ευρωπαϊκής Ένωσης και του Οργανισμού Ηνωμένων Εθνών για την παροχή αμοιβαίας στήριξης στο πλαίσιο των αντιστοίχων τους επιτόπιων αποστολών και επιχειρήσεων (1).
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία-πλαίσιο προκειμένου να δεσμεύσουν την Ένωση.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 14 Σεπτεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Βλέπε σελίδα 2 της παρούσας Επίσημης Εφημερίδας.